Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A polgári törvénykönyvrõl szóló 1959. évi IV. törvény (a továbbiakban: Ptk.) hangsúlyozza, hogy a személyhez
Paragraph Index: 1178

(1) bekezdés]. Az Avtv. 2. § 9. pontja alapján adatkezelés: az alkalmazott eljárástól függetlenül az adatokon végzett bármely mûvelet vagy a mûveletek összessége, így például gyûjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása. Az Avtv. hatálya nem terjed ki a természetes személynek a kizárólag saját személyes céljait szolgáló adatkezeléseire. Egy közösségben a közösség tagjai közötti adatáramlás és adatcsere sok esetben kívül esik az adatvédelem körén, ezért az adatvédelem általános – különösen érintetti beleegyezésre vonatkozó – követelményeit sem kell alkalmazni ezekre a mûveletekre. A kérdéses ügyben – ha a saját személyes célon túlterjeszkedik – a chat-moderátor az Ön hívószámát az Ön elõzetes, tájékozott és önkéntes hozzájárulásával kezelheti. A másik oldalról közelítve: azok a személyek, akik az Ön telefonszámát ismerik, csak az Ön beleegyezésével adhatják tovább a chat-moderátornak, ha nem saját személyes céljának kielégítésére igényli. A hozzájárulás hiányában végzett adatkezelés jogellenes. Tájékoztatom, hogy az adatvédelmi biztos tevékenységére irányadó adatvédelmi törvény és az állampolgári jogok

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes